Фрунзенская раённая арганізацыя ТБМ г. Мінска зарэгістравана як грамадскае аб’яднанне ў Адміністрацыі Фрунзенскага раёна г. Мінска 18 ліпеня 2000 г. (Пасведчанне №2-004). Юрыдычны адрас: 220123, г. Мінск, вул. В. Харужай, 16 (Бібліятэка імя Янкі Купалы). На жаль, у сваім раёне юрыдычны адрас атрымаць не ўдалося. Ды зарэгістраваць яе ў Адміністрацыі Фрунзенскага раёна было надзвычай цяжка. Паўгода бесперапынных клопатаў тагачаснага старшыні Фрунзенскай арганізацыі ТБМ Віктара Андрэевіча Бекіша, нарэшце, далі плён. Былі сабраны ўсе неабходныя дакументы, і нашу арганізацыю зарэгістравалі.